На основу члана 46. Закона о локалној самоуправи („Службени гласник РС“, број 129/2007 и 83/2014), члана 57. Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. Одлуке о општинском већу општине Гаџин Хан ( „ Службени лист града Ниша“, бр.83/2008),

Општинско веће општине Гаџин Хан на 120. седници одржаној 11. децембра 2015. године, **УТВРЂУЈЕ**

**ПРЕДЛОГ**

**Решења о давању сагласности на Одлуку о утврђивању цена услуга, сагласности, обавештења, „ЈП Дирекција за изградњу и комуналне делатности општине Гаџин Хан**

**УТВРЂУЈЕ СЕ** ПРЕДЛОГ Решења о давању сагласности на Одлуку о утврђивању цена

услуга, сагласности, обавештења, „ЈП Дирекција за изградњу и комуналне делатности

општине Гаџин Хан, те исти проследити Скупштини општине Гаџин Хан на доношење.

Број:06-400-614/15-III-6

У Гаџином Хану, дана 11. децембара 2015. године

**ОПШТИНСКО ВЕЋЕ ОПШТИНЕ ГАЏИН ХАН**

ПРЕДСЕДНИК

Саша Ђорђевић

На основу члана 2, 3, 25, 26, 28 Закона о комуналним делатностима („Службени гласник РС“, бр.88/2011), члана 18 став 1. тачка 1), 6) 14), члана 50 став 1. тачка 3) Закона о јавним предузећима("Сл. гласник РС", бр. 119/2012, 116/2013 - аутентично тумачење и 44/2014 - др. закон) члана 4, 17, 35, 36, 37, 38, 45, 71 став 1 тачка 1), 6), 14) и члана 80 став 1. алинеја 3) Статута јавног предузећа Дирекција за изградњу и комуналне делатности општине Гаџин Хан број:1085 од 07. маја 2013. године на који је Скупштина општине Гаџин Хан дала сагласност решењем број:06 број 51/2013-II од 14.05.2013. године,

Надзорни одбор ЈП Дирекција за изградњу и комуналне делатности општине Гаџин Хан на 24. ( двадесетчетвртој ) седници одржаној дана 09. децембра 2015. године, доноси

**О Д Л У К У**

**О УТВРЂИВАЊУ ЦЕНА УСЛУГА САГЛАСНОСТИ,**

**ОБАВЕШТЕЊА И УСЛОВА**

Члан 1

**УТВРЂУЈЕ СЕ** цена услуга, сагласности, обавештења и услова и то:

|  |  |  |
| --- | --- | --- |
| Ред.бр. | ВРСТА УСЛУГЕ | ЦЕНА |

1. **Услови за израду урбанистичког пројекта**

|  |  |  |
| --- | --- | --- |
| 1.1 | Линијски инфраструктурни објекти (саобраћајна инфраструктура, цевоводи, комуникациони и електрични водови, регулације водотока и сл.) | 9.950,00 |
| 1.2 | Грађевински комплекс који представља просторну целину која се састоји од више међусобно повезаних самостално фукционалних целина, односно катастарских парцела, које могу имати различиту намену | 9.950,00 |
| 1.3 | Индивидуални стамбени објекат | 2.050,00 |
| 1.4 | Стамбени објекат колективног становања | 5.040,00 |
| 1.5 | Пословни простор до 300 м2 | 5.040,00 |
| 1.6 | Бензинске пумпе, гасне станице и пословни простор преко 300 м2 | 9.996,00 |
| 1.7 | Спортски објекти и установе (здравствене установе, школе, обданишта, и сл.) | 5.040,00 |

1. **Издавање сагласности на трасе раскопавања и локације**

|  |  |  |
| --- | --- | --- |
| 2.1 | Трасе раскопавања и локације за прикључак за физичка лица | 2.070,00 |
| 2.2 | Трасе раскопавања и локације за прикључак за правна лица | 4.140,00 |
| 2.3 | Трасе раскопавања и локације за хаваријске интервенције на постојећем прикључку | 1.775,00 |

1. **Издавање обавештења**

|  |  |  |
| --- | --- | --- |
| 3.1 | Издавање обавештења о постојећим и планираним објектима у систему водоснабдевања и каналисања за физичка лица | 1.775,00 |
| 3.2 | Издавање обавештења о постојећим и планираним објектима у систему водоснабдевања и каналисања за правна лица | 2.640,00 |

1. **Остале услуге везане за израду техничке документације**

|  |  |  |
| --- | --- | --- |
| 4.1 | Учествовање при распису конкурса за избор извођача радова и прикупљање понуда | 5% од укупне цене пројекта |
| 4.2 | Консултантске услуге пројектаната | 10% од укупне вредности пројекта, или као временска надокнада |
| 4.3 | Израде стручних мишљења | обрачунава се као процењена временска накнада. Сваки сат се обрачунава у износу од 25Б до 50Б у зависности од сложености и обима ангажовања |

**\***За цене услуга које се изражавају у бодовима вредност једног бода износи 1 еуро у динарској противвредности обрачунатој по средњем курсу НБС на дан достављања понуде

Цене су исказане без ПДВ-а.

Цена је формирана на бази „Норматива и стандарда рада у грађевинарству“ (Привредна комора Србије и Републичко веће синдиката Србије) и сатнина радника и механизације. За радове који нису обрађени нормативима коришћене су искуствене норме.

Радови који нису обухваћени овим ценовником биће сагледани и усаглашени са Инвеститором.

Ценовником је дата само цена радова без материјала који се обезбеђује актуелном Јавном набавком и Тендером за текућу годину.

Члан 2

Ову Одлуку доставити на сагласност Скупштини општине Гаџин Хан као оснивачу Јавног предузећа Дирекција за изградњу и комуналне делатности општине Гаџин Хан.

Члан 3

Ова одлука ступа на снагу даном достављања сагласности оснивача Јавном предузећу Дирекција за изградњу и комуналне делатности општине Гаџин Хан, а примењује се почев од 01.01.2016. године.

**НАДЗОРНИ ОДБОР**

**ЈП Дирекција за изградњу и комуналне делатности општине Гаџин Хан**

Број: 24-3/7

У Гаџином Хану, дана 09. децембра 2015. године ПРЕДСЕДНИК

Нинослав Маринчевић